Saya mau tau Reka bentuk dan pembangunan dari Curtiss Model F. Jelaskan dalam bahasa melayu

Pesawat ini adalah dalam kategori bot terbang sayap berkembar (biplane) yang dikuasakan oleh satu enjin yang dipasang di antara tupang antara pesawat dan memacu bebaling penolak . Juruterbang dan seorang penumpang duduk bersebelahan di dalam kokpit terbuka. Selul sayap diperoleh daripada pesawat darat Model E dan dibina dengan dua petak, tidak berperingkat, bentangan yang sama dengan aileron besar dipasang pada tupang antara pesawat dan melepasi rentang sayap itu sendiri. Contoh-contoh terawal reka bentuk ini telah dibina dan dijual oleh Curtiss pada tahun 1912 tanpa sebarang panggilan diberikan; nama Model F hanya mula digunakan pada tahun berikutnya. Agak mengelirukan, Curtiss juga menggunakan sebutan Model E untuk merujuk kepada beberapa pesawat awal dalam keluarga ini. Walau bagaimanapun ia agak berbeza daripada pesawat darat Curtiss yang memakai nama yang sama dan semua bentuknya sama dengan Model Fs.

Model Fs yang dibina dari 1918 menampilkan sayap yang disemak semula, tidak sama rentang yang menggabungkan aileron ke sayap atas dan sponson di sisi badan kapal untuk meningkatkan pengendalian pesawat di dalam air. Ini dikenali sebagai Model MF (untuk Modernised-F), dan beberapa tahun kemudian dipanggil sebagai Seagull dalam pasaran awam selepas perang.

Tentera Laut AS pada mulanya membeli empat pesawat ini sebagai tambahan kepada pesawat Freak Boat ( C-1 / AB-1 ) yang telah diperolehinya. Ia dipasang semula kepada reka bentuk yang lebih kurang sama seperti pesawat yang lain. Salah satu daripadanya, C-2 menjadi pesawat pertama yang terbang menggunakan kawalan automatik pada 30 Ogos 1913 apabila dipasang dengan penstabil giroskopik yang direka oleh Elmer Sperry . Pesawat yang sama (kini dinamakan semula AB-2 ) kemudiannya menjadi pesawat pertama yang dilancarkan dengan lastik dari kapal perang semasa berlepas dari  pada 5 November 1915, ia dipandu oleh Kapten Henry C. Mustin, Juruterbang Udara Tentera Laut No.3, dan Penerbang Tentera Laut No. 11. Saudara pesawat ini pula, AB-3, menjadi pesawat AS yang lebih berat daripada udara pertama yang melihat tindakan ketenteraan apabila dilancarkan dari  pada 25 April 1914 dalam misi pengakap ke atas Veracruz semasa Pendudukan Amerika Syarikat di Veracruz .

Tentera Laut AS membeli lapan lagi pesawat sebelum penghujung tahun 1916. Kemudiannya tempahan dalam kuantiti yang banyak dibuat berikutan pemilihan jenis itu sebagai jurulatih bot terbang standard Tentera Laut pada April 1917 . Kumpulan awal 144 buah pesawat model F asas telah ditempah, diikuti oleh 22 buah pesawat MF pada tahun 1918. 80 buah pesawat MF lagi dihasilkan di bawah lesen oleh Kilang Pesawat Tentera Laut . Pesawat ini amat berguna untuk latihan kerana pemulihan keadaan lengah (stall) yang menggalakkan, manakala banyak pesawat lain pada era itu berkemungkinan melengah dalam pusingan .  Sebilangan kecil Model E dan F juga dibeli oleh Tentera AS.

Tentera Laut Rusia membeli dua kelompok Model F pada tahun 1913-14 dan mengendalikannya sebagai sebahagian daripada armada Laut Hitam dan Laut Baltik sehingga digantikan oleh Model K tidak lama selepas itu. Di Itali, wakil Curtiss Enea Bossi memperoleh hak untuk lesen pengeluaran tempatan Jenis F oleh Zari bersaudara, yang membina lapan contoh di bengkel mereka di Bovisa, Milan . Pesawar mereka yang pertama telah dipamerkan kepada Tentera Laut Itali di Tasik Como pada 22 September 1914. Model F telah diterima pakai oleh Regia Marina pada kapal perang Dante Alighieri, kapal penjelajah Amalfi dan San Marco, dan pesawat laut tender <i id="mwXA">Elba</i> .

Rogers Airlines mengendalikan armada dengan sepuluh pesawat Curtiss Seagulls pada tahun 1927. Pesawat itu diterbangkan pada laluan keluar dari Miami dan Nassau pada bulan-bulan musim sejuk dan kembali ke bahagian utara New York untuk penyelenggaraan dan serbuan pada musim panas.